**Hastverk er og blir lastverk!**

**Forslag: Etnedal KrF, Liv Gjertrud Telstø**

**Sendes: Alle lokalaviser i Innlandet, Fylkestinget, KrF sentralt**

Vedtaket gjort av flertallet i fylkestinget i Innlandet høsten 2024 om hvordan fremtidig skolestruktur i Innlandet skal se ut, har vært og er fortsatt kraftig debattert, og det med god grunn. Vedtaket bærer preg av å innha prestisje fremfor fornuftig politikk som mål. Saken er på langt nær troverdig begrunnet fra fylkestingets flertall, de har bevist valgt å ikke lytte til høringsuttalelser, opposisjonspolitikere og heller ikke de mange innspill som har kommet fra lokalmiljøene. Utredningen har vært for dårlig!

Innlandet KrF er sterkt imot vedtaket som ble gjort. Vi er også meget kritiske til posisjonens bestemmelse om at vedtaket er gjeldende fra høsten 2025. De som går på de berørte videregående skole nå, må bytte skole, det er stor usikkerhet om de kan få fullføre alle av fagene de har begynt på og forutsigbarheten elever, men også deres familier, før hadde, forsvinner nå. På fylket er svarene mangelfulle, ungdommene opplever det hele kaotisk og mange familier kjenner på stor usikkerhet. Merbelastningen både for enkeltindividet, familien, næringslivet og klimaet er overhodet ikke tatt med i betraktningen.

Arrogansen som er utvist fra Innlandets posisjonspolitikere tjener ikke til annet enn frustrasjon, fortvilelse, sinne og resignasjon. Det er ikke slike følelser vi ønsker at demokratiet skal bringe frem i folket!